సమకాలీన క్రికెట్లో అత్యంత ఫిట్టెస్ట్ క్రికెటర్ ఎవరంటే.. అన్ని వేళ్లూ విరాట్నే చూపిస్తాయి! ఒక సాధారణ ఆటగాడిగా 2008లో కెరీర్ మొదలెట్టిన కోహ్లీ నేడు వరల్డ్ బెస్ట్ బ్యాట్స్మన్ అనిపించుకుంటున్నాడంటే అందుకు కారణం అతని ఫిట్నెస్. ఒక నాణ్యమైన బ్యాట్స్మెన్కు అద్భుతమైన ఫిట్నెస్ కూడా తోడైతే అతని ఆట ఏ స్థాయిలో ఉంటుందో చెప్పడానికి కోహ్లీని ఉదాహరణగా చూపించొచ్చు. 2010 ఐపీఎల్ సీజన్లో ఫిట్నెస్ లేమే తన ప్రదర్శనకు అడ్డంకిగా మారిందని భావించిన విరాట్.. వ్యాయామంపై ఎక్కువ దృష్టిపెట్టాడు. కఠినమైన ఆహార నియమాలు పాటించాడు. ఇప్పుడు కోహ్లీకి ఫిట్నెస్ సమస్యే లేదు. అందుకే భారత మాజీ క్రికెటర్, వరల్డ్కప్ విన్నింగ్ కెప్టెన్ కపిల్ దేవ్ కూడా కోహ్లీ అంకితభావాన్ని ప్రశంసించాడు. అతని దూకుడుతోపాటు పోరాట తత్వమంటే ఇష్టమని అన్నాడు. కానీ.. కోహ్లీ ఇలాగే శ్రమిస్తూపోతే అతని కెరీర్కే ప్రమాదమని హెచ్చరించాడు. ‘మిగతా క్రీడలతో పోలిస్తే క్రికెట్లోనే ఫిట్నెస్ లెవెల్స్ తక్కువ. కానీ.. కోహ్లీ మాత్రం ఇప్పటికే తన ఫిట్నె్సతో అత్యున్నత ప్రమాణాలను నెలకొల్పాడు. కొన్ని సందర్భాల్లో ఇది కాస్త ఎక్కువైందని నాకనిపిస్తుంది. ఎక్కువగా కష్టపడడం వల్ల కండరాలు తొందరగా అలసిపోతాయి. గాయాలపాలయ్యే అవకాశం ఉంది. కాబట్టి.. కెరీర్ ఎక్కువ కాలం కొనసాగాలంటే ఓవర్లోడ్ తగ్గించుకోవాల’ని కోహ్లీకి కపిల్ సూచించాడు.కపిల్ అభిప్రాయంలో వాస్తవం లేకపోలేదు. ఇటీవలే అన్ని ఫార్మాట్లకు కెప్టెన్గా పూర్తి బాధ్యతలు స్వీకరించిన కోహ్లీపై ఒత్తిడి ఎక్కువగా ఉన్న మాట నిజమే! కోహ్లీ మైదానంలోకి అడుగుపెడితే వంద శాతం ప్రదర్శన ఇచ్చేందుకు పరితపిస్తుంటాడు. ఇదంతా అతను పాటిస్తున్న ఆహార నియమాలు, కఠినమైన వ్యాయామాల వల్లే సాధ్యమైంది. ఇక మైదానం వెలుపల కోహ్లీని పరిశీలిస్తే అతని మార్కెట్ విలువ రూ. 400 కోట్లను అధిగమించింది. డజనుకుపైగా ఉత్పత్తులకు అతను బ్రాండ్ అంబాసిడర్గా వ్యవహరిస్తున్నాడు. ఫుట్బాల్ టీమ్, టెన్నిస్ టీమ్ను కొనుగోలు చేసి ఇతర క్రీడల అభివృద్ధిలోనూ తోడ్పాటునందిస్తున్నాడు. జిమ్, దుస్తుల బిజినెస్ అదనం. ఇక సేవలోనూ ముందున్నాడు. విరాట్ కోహ్లీ ఫౌండేషన్ (వీకేఎ్ఫ)ను స్థాపించి పేద విద్యార్థులకు చదువు చెప్పిస్తున్నాడు. ఈ పనులన్నిటినీ బ్యాలెన్స్ చేసుకోవడం కష్టమే. పైగా 2017లో భారత టెస్టులు, వన్డేలు, టీ20 షెడ్యూల్తో బిజీ బిజీగా గడపనుంది. ముందుగా ఆస్ర్టేలియాతో నాలుగు టెస్టుల సిరీస్. అది ముగియగానే ఐపీఎల్-10 సీజన్. చాంపియన్స్ ట్రోఫీ. ఆ తర్వాత శ్రీలంకతో మూడు టెస్టులు, ఐదు వన్డేలు, రెండు టీ20ల సిరీస్. ఆపై ఆసీ్సతో వన్డే, టీ20 సిరీస్.. ఈ ఏడాది చివర్లో దక్షిణాఫ్రికా పర్యటన.. ఇలా తీరికలేని షెడ్యూల్ టీమిండియా ముందుంది. అంటే అన్ని ఫార్మాట్లకూ కెప్టెన్ అయిన విరాట్పై మోయలేని భారం తప్పదన్నమాట.ప్రస్తుతానికైతే కోహ్లీ బిజీ షెడ్యూల్ను బాగానే బ్యాలెన్స్ చేస్తూ వస్తున్నాడు. ఆటగాడిగా.. కెప్టెన్గా రాణిస్తూ జట్టును విజయపథంలో నడిపిస్తున్నాడు. భారతకు వరుస సిరీస్ విజయాలు అందిస్తున్నాడు. అయితే తీవ్రమైన ఒత్తిడిని అధిగమించి ఇవన్నీ సాధించాడతను. ఓ వైపు ఫిట్నెస్, మరోవైపు ఫామ్ను కాపాడుకుంటూ జట్టుని నడిపించడమంటే మాటలు కాదు. అందుకు శారీరకంగా ఫిట్గా ఉంటే సరిపోదు. మానసిక బలం కూడా అవసరమే. లేకపోతే కెరీర్ ఎక్కువ కాలం కొనసాగడం కష్టం. ఆటగాడికి తగినంత మానసిక స్థయిర్యం లేకపోతే ఇంగ్లండ్ బ్యాట్స్మన్ జొనాథన్ ట్రాట్, మార్కస్ ట్రెస్కోథిక్లాగా అర్ధంతరంగా ఆటకు వీడ్కోలు చెప్పాల్సి వస్తుంది.అనతికాలంలోనే అద్భుతమైన బ్యాట్స్మన్గా పేరుతెచ్చుకున్న ట్రాట్ తన మానసిక స్థితి సరిగా లేదంటూ 2013 యాషెస్ సిరీస్ మధ్యలోనే వైదొలిగాడు. ఆ తర్వాత మళ్లీ రీ ఎంట్రీ ఇచ్చినా 2015లోనే రిటైర్మెంట్ ప్రకటించేశాడు. ట్రెస్కోథిక్ కూడా అధిక ఒత్తిడి కారణంగానే 2008లో అంతర్జాతీయ క్రికెట్కు రిటైర్మెంట్ ప్రకటించి ఫస్ట్క్లాస్ మ్యాచ్లు ఆడుకోవాలని నిర్ణయించుకున్నాడు.
samakaaleena cricketlo atyanta fittest cricketer evarante.. anni vaelluu viraatne chuupistaayi! oka saadhaarana aatagaadigaa 2008loo kereer modalettina kohli nedu werald best batsman anipinchukuntunnadam anduku kaaranam athani fitnes. oka naanhyamaina batsmenku adbhutamaina fitnes kuudaa thodaithe athani aata e sthaayilo untundo cheppadaaniki kohlini udaaharanagaa chuupimchochu. 2010 ipl seejanlo fitnes leme tana pradarsanaku addankigaa maarindani bhaavinchina virat.. vyaayaamampai ekkuva drushtipettaadu. kathinamaina aahaara niyamaalu paatinchaadu. ippudu kohliki fitnes samasye ledu. anduke bhaarata maji cricketer, varaldkap vinning kepten kapil dev kuudaa kohli ankitabhaavaanni prasamsinchaadu. athani dookuduthopaatu porata tatvamante ishtamani annadu. cony.. kohli ilaage shramistupothe athani kereerke pramaadamani heccharinchaadu. ‘migata kreedalatho poliste cricketlone fitnes levels takkuva. cony.. kohli maatram ippatike tana fitnesto atyunnata pramaanaalanu nelakolpadu. konni sandarbhaallo idhi kaasta ekkuvaindani naakanipistundi. ekkuvagaa kashtapadadam valla kandaraalu tondaragaa alasipotayi. gayalapalayye avakaasam undi. kabatti.. kereer ekkuva kaalam konasagalante overlod tagginchukovala’ni kohliki kapil suuchimchaadu.kapil abhipraayamlo vaastavam lekapoledu. itivale anni formatlaku keptenga puurti baadhyatalu sweekarinchina kohlipai ottidi ekkuvagaa unna maata nijame! kohli maidaanamloki adugupedithe vanda saatam pradarsana ichenduku paritapistuntaadu. idantaa atanu paatistunna aahaara niyamaalu, kathinamaina vyaayaamaala valle saadhyamaindi. ika maidanam velupala kohlini pariseeliste athani market viluva roo. 400 kotlanu adhigaminchindi. dajanukupaigaa utpattulaku atanu brand ambasidarga vyavaharistunnaadu. futbal team, tennis teamnu konugolu chesi itara kreedala abhivruddhiloonuu todpaatunandistunna. jim, dustula bijines adanam. ika sevalonu mundunnadu. virat kohli foundation (vkf)nu sthaapinchi pedha vidyaarthulaku chaduvu cheppistunnadu. ee panulannitinii ballens chesukovadam kashtame. paiga 2017loo bhaarata testulu, vandelu, t20 sheduletho biji bijiga gadapanundi. mundugaa ausrteliato naalugu testula siries. adhi mugiyagaane ipl-10 seasen. champians trofy. aa tarvaata srilankatho moodu testulu, aidu vandelu, rendu t20la siries. aapai aaseesatho vande, t20 siries.. ee edaadi chivarlo dakshinaafrikaa paryatana.. ilaa teerikaleni shedule teamindia mundundi. ante anni faarmaatlakuu kepten ayina viraatpai moyaleni bharam tappadannamata.prastutaanikaite kohli biji shedyulnu bagane ballens chestu vastunnadu. aatagaadigaa.. keptenga raanistuu jattunu vijayapathamlo nadipistunnadu. bhaarataku varusa siries vijayaalu andistunnadu. ayithe teevramaina ottidini adhigaminchi ivannee saadhinchaadatanu. oo vaipu fitnes, marovaipu faamnu kaapaadukuntuu jattuni nadipinchadamante maatalu kaadu. anduku saareerakamgaa fitga unte saripodu. maanasika balam kuudaa avasarame. lekapothe kereer ekkuva kaalam konasagadam kashtam. aatagaadiki taginanta maanasika sthayiryam lekapothe ingland batsman jonathan trat, markas trescothiclaga ardhantaramgaa aataku veedkolu cheppalsi vastundi.anatikaalamlone adbhutamaina batsmanga paerutecchukunna trat tana maanasika sthiti sarigaa ledantu 2013 yashes siries madhyalone vaidoligaadu. aa tarvaata malli ree entry ichina 2015lone retirement prakatinchesaadu. trescothic kuudaa adhika ottidi kaaranamgaane 2008loo antarjaatiiya kriketku retirement prakatinchi fustklas myachlu aadukovaalani nirnayinchukunnaadu.